AGUSTÍ ALIER I JANÉ, ANTÒNIA BELTRAN I MUÑOZ – Testimonios para la Historia\nPortada » TH, 6è VOLUM. Crisi i Perspectiva » AGUSTÍ ALIER I JANÉ, ANTÒNIA BELTRAN I MUÑOZ\nSr. Agustí Alier i Jané i Sra. Antònia Beltran i Muñoz\nAGPER ECONOMISTES I ADVOCATS/AUDICAT SABADELL\nText del 16-07-2013\nPocs assessors poden aportar al món empresarial les credencials acadèmiques i l’experiència del responsable d’una entitat dedicada a la consultoria integral i a l’auditoria. El seu bagatge l’avala per instar la banca espanyola a canviar de model creditici i apostar pels plans de futur i l’emprenedoria jove. Constitucionalista convençut durant trenta anys, avui veu difícil arribar a un pacte amb el Govern espanyol, i lamenta que la independència sembli l’única via plausible.\nAltament format per portar les regnes d’una assessoria integral\nEm vaig diplomar en Ciències Empresarials a l’Escola Universitària de Ciències Empresarials de Barcelona, i en Comptabilitat i Finances pel CEREM; tinc les llicenciatures de Dret, d’ADE i d’Economia a la Universitat Abat Oliba. També m’he format i exerceixo com a advocat, auditor de comptes i administrador concursal per tal de poder abastar tots els àmbits del món de l’empresa. Amb la meva esposa, Antònia Beltran, vaig fundar les empreses Agper Economistes i Advocats i Audicat Sabadell. Actualment som un equip de deu persones dedicat a qüestions laborals, comptables i fiscals de petites i mitjanes empreses i auditories de grans empreses. Treballem amb aproximadament 200 clients, fet que ens permet tenir un coneixement ampli del moment que viu l’emprenedoria catalana.\nLa viabilitat d’una empresa depèn de l’acció combinada entre l’esperit emprenedor i la cultura empresarial\nCreiem que una assessoria ha d’assumir funcions més enllà dels impostos. Entre les que assumim a Agper hi ha la de fer reflexionar els nostres clients sobre el rumb que porten les seves empreses. Val a dir que no tots els clients admeten la necessitat d’aquesta funció, potser perquè l’esperit empresarial no mena necessàriament a una cultura empresarial; però avui la viabilitat d’una empresa depèn de l’acció combinada de l’un i de l’altra.\nNormatives diferents per a les grans i per a les petites entitats auditores\nAra ens trobem en que són pràcticament les mateixes normes a aplicar per a les petites i les grans firmes d’auditoria. Això comporta uns esforços i costos molt elevats per a les petites firmes d’auditoria. Al meu parer, caldria una normativa específica i concreta per diferenciar aquests dos tipus d’empresa, ja que estan relacionades amb el tipus de client que podem arribar a tractar.\nTirar endavant una empresa comporta una gran responsabilitat social\nTirar endavant una empresa és sempre un deure difícil, sobretot quan l’empresari està ofegat pels impostos d’un govern que, en lloc de baixar-los per ajudar-lo, els puja encara més: tot un despropòsit tenint en compte que l’empresari no rep suport bancari i que l’economia del país està en un punt de bloqueig màxim. Cal adonar-se, però, que, en alguns casos, s’arriba a la situació del concurs quan la gestió de l’empresa no ha estat prou correcte; no és estrany veure un empresari que durant anys ha estat guanyant diners però ha arribat a un punt que es veu ofegat pels deutes. Portar una empresa implica unes responsabilitats molt serioses, tant socials com econòmiques, i cal que l’emprenedor ho tingui sempre present i sobretot rebi el suport d’un equip de professionals que l’assessori.\nFormació contínua per estar al dia dels canvis normatius i legals\nEls assessors d’empreses hem d’estar al dia dels canvis legals que es van aprovant i que afecten els nostres clients. Això exigeix que mai no abandonem la formació contínua, i de vegades ens porta a situacions del tot complexes, hem de renovar constantment la bibliografia de consulta, hem de memoritzar tot un seguit de modificacions a les lleis i, a més, no ens podem refiar de la fiabilitat de les fonts d’Internet, hem de verificar que la font de la informació sigui correcte.\nLlei Concursal allunyada de la realitat\nSobre el paper, la nova Llei Concursal és ideal, i serveix per salvar empreses amb dificultats. La realitat, però, és que les empreses que arriben a concurs ja no compten amb el suport financer dels bancs ni dels proveïdors, i en molts casos es troben tan al límit que no poden ni fer front a les despeses de l’advocat o dels administradors concursals. Moltes empreses que van a concurs ja es presenten directament en liquidació. Això vol dir que ni el mateix empresari no té ja confiança que es pugui reflotar la seva empresa. La llei en aquests casos és la que instrueix la causa, sota la supervisió judicial.\nEls experts apunten que podem donar per acabada la crisi i que estem entrant en un nou escenari econòmic que es preveu estable durant un període bastant prolongat. Aquest nou escenari es contempla com a positiu perquè només hi han arribat les empreses sòlides, que continuaran sent-ho perquè de la crisi n’han extret, suposadament, la lliçó de l’austeritat i la cautela. El temps dirà si aquest diagnòstic és correcte.\nAdaptar els sindicats al segle xxi\nMoltes empreses no poden reduir plantilla perquè això els suposa un cost inassolible, i es veuen condemnades a l’empobriment. El paper històric dels sindicats ha estat lloable, i molts dels avenços socials no haurien estat possibles sense ells. Malauradament, els sindicats també han comès errors, com ara pressionar perquè tinguem un mercat laboral poc flexible que va contra les necessitats de la dinàmica econòmica. Esperem que els sindicats facin l’esforç d’actualitzar-se, perquè en l’economia i la societat del segle xxi calen solucions del segle xxi.\nLa importància dels oficis\nDurant dos o tres dècades hem comès l’error de sobrevalorar la formació acadèmica i menystenir els oficis. Ara ens trobem amb un gran nombre d’universitaris a l’atur, quan potser altres tipus de formació tenen més cabuda o més encaix en el mercat laboral actual; a Agper, per exemple, el departament de comptabilitat està conformat exclusivament per professionals que provenen de la formació professional. Per sort, sembla que aquesta torna a recuperar el prestigi que mai no hauria d’haver perdut.\nEls diners públics són un bé escàs\nNo sóc contrari a les teories keynesianes que defensen que el sector públic assumeixi el paper de reactivació econòmica quan el sector privat no està en condicions de fer-ho. Això no vol dir, però, que no calgui anar molt en compte a l’hora de decidir quin tipus d’inversió dur a terme. A Espanya, per exemple, s’ha invertit molt, i força erròniament, en infraestructures innecessàries, sota criteris polítics, amb l’objectiu de complir amb objectius de partit i per tant amb despeses que no eren necessàries ni útils per al país. Els diners públics són un bé escàs, i si no se’n fa un bon ús difícilment ajudaran a reactivar l’economia.\nCaldria fomentar un canvi en el nostre model creditici\nSembla que, a poc a poc, algunes entitats financeres tornen a concedir crèdit, malgrat que ho fan d’una manera molt més restringida que abans, perquè a l’hora d’avaluar cada cas només tenen en compte els balanços històrics del client, no els plans de futur. Caldria que els nostres governants, si realment volen incentivar l’emprenedoria, fomentessin el canvi del nostre model creditici, el qual inhabilita els emprenedors joves, que encara no han acumulat el patrimoni necessari per avalar-ne el finançament. Podríem prendre com a model la banca dels Estats Units, que sí que aposta pels plans de futur i els projectes d’emprenedors joves. Per avançar en aquesta línia, un dels serveis que oferim a Agper és el de l’acompanyament financer, que consisteix a anar amb el client al seu banc de confiança per explicar-li, amb tota mena de detalls, el pla de viabilitat i la capacitat de devolució del projecte que necessita finançament.\nOpinions davant el procés sobiranista\nLes empreses catalanes que operen principalment al mercat espanyol veuen el procés sobiranista amb prevenció, si no amb recel. És el cas, sobretot, de les grans empreses implantades a Catalunya que provenen d’altres indrets d’Espanya. En canvi, les pimes d’àmbit bàsicament català sembla que aposten pel procés i per la separació. Sempre he necessitat pensar que Espanya hauria de ser un país on cabéssim tots, on es respectés les nostres costums, la nostra identitat; en definitiva, les nostres diferències, però això no ha estat així. Amb l’escut de la Constitució ens estan asfixiant, no escolten la veu del poble, però no només dels catalans, dels espanyols igualment, atès que se’ls falseja la realitat. En cas que Catalunya s’independitzés, no necessàriament hauria de perdre el mercat espanyol; probablement al principi podrien sorgir certs inconvenients en aquest sentit, però les empreses, tant d’un cantó com de l’altre, sempre tendeixen a buscar la situació econòmica millor. Pensem que abans teníem fronteres i actualment tot això està desapareixent, per tant en un futur ampli arribarà l’enteniment global.\nDesencantat del pacte constitucional\nSempre m’havia manifestat constitucionalista convençut; fins i tot, quan vaig fer dret, vaig aprofundir en l’estudi de la Constitució espanyola del 1978. Malgrat aquest entusiasme primerenc, amb el dia a dia he arribat al desencant. Crec que qualsevol pacte per part del Govern actual que afavoreixi mínimament els interessos de Catalunya està condemnat a l’incompliment i al fracàs. No em declaro independentista convençut, però se’m fa difícil veure altra sortida que la secessió i la creació d’un Estat per a Catalunya.\nTrenta anys en la millor companyia\nVull fer un reconeixement especial a la meva esposa, Antònia Beltran, sòcia i companya de fatigues des de fa 30 anys. Treballava en una multinacional i marxà per col·laborar amb mi. No és casual que les coses em comencessin a anar millor després que ella aportés la seva energia i el seu talent. Em sento molt orgullós del que hem aconseguit.\nPrevAnteriorJOSEP MARIA ALBERT I TORNÉ\nSiguienteJOSEP ÀLVAREZ I RUBIROLANext


Odontopediatria, el teu Dentista Infantil - Clínica Dental Pedrol Mairal\nLes clínica dels doctors Pedrol Mairal ofereix un servei dental integral al pacient infantil.\nL’Acadèmia Americana de dentistes per a nens recomana la primera visita al dentista infantil quan el nen compleix 1 any d’edat. La prevenció és el millor tractament.\nEn aquesta visita els pares rebran les seves primeres pautes i consells per mantenir la boca del seu fill com en aquest moment: SENSE CÀRIES. Però també es valoren temes com la higiene, l’alimentació, els xumets i els hàbits. Amb el pas dels anys, s’aconsegueix una situació de normalitat en la qual el nen és capaç d’anar al dentista relaxat i sense por.\nAl nadó li anirà sortint la primera dentició. Són 20 dents que aniran apareixent des dels 6 mesos als 30 mesos. Són dents de transició amb característiques diferents a les dents definitives. Són més blancs i les càries es propaguen més ràpid que en els definitius.El nostre objectiu és conservar-los perquè guarden l’espai que ocuparan les dents definitives. Una càries o la pèrdua precoç d’una dent de llet predisposa a problemes d’espai en les dents definitives.\nPedrol Mairal disposa de protocols de prevenció en nens amb alt risc de càries.\nAls 6 anys comencen a aparèixer els primers queixals definitius darrere dels últims queixals de llet. Els incisius de llet comencen el seu recanvi. La guia d’aquesta boca en transició seran les dents de llet. Dels 6 als 12 anys la boca experimentarà un gran canvi. En total apareixeran 28 dents. I no serà fins als 18 anys aproximadament que apuntaran els queixals del seny.\nQuè us oferim en la nostra clínica?\n1. Protocol de prevenció de càries individualitzat per risc de càries.\n2. Protocol de tractaments de nens amb por al dentista.\n3. Protocol de tractaments de nens amb necessitats especials.\n4. Servei de sedació.\n5. Servei de odontopediatria i ortodòncia infantil.\n6. Tot tipus de tractaments: Dolor dental, estètica dental, traumatismes dentals, ortodòncia interceptiva…\nÉs la disciplina de l’odontologia especialitzada en la gestió de la salut bucal dels nens i dels adolescents. Aquests professionals tenen un paper clau a l’hora de diagnosticar qualsevol patologia que puguin presentar les genives o les dents dels més petits. És per això que es recomana que la primera visita a una clínica dental teu nen/a sigui durant seus primers 12 mesos de vida.\nDe que s’ocupa un odontopediatre?\nEn contra del que es pugui pensar durant els primers anys de vida els més petits poden patir diferents problemes:\nCaries: Acostuma a aparèixer quan les bactèries cariogèniques augmenten el seu nombre i creen major quantitat d’àcid que debilita l’esmalt dental i que pot afectar a les dents. És per això, que els odontopediatres són tan rellevants ja que han tractar la malaltia i han de conscienciar a l’infant perquè es raspalli correctament per garantir la salut de les seves dents i no abusi dels aliments ensucrats.\nMaloclusions: L’alteració de la posició de les dents en els més petits és bastant habitual. No obstant, els professionals de l’odontopediatria poden combatre aquesta alteració fent un seguiment i recomanant una ortodòncia o mitjançant la inserció de mantenidors d’espai.\nPèrdua de dents: És molt comú que degut a l’elevada activitat i al seu comportament inquiet, els infants perdin o es fracturin alguna dent. Això comporta que l’especialista haurà de dur a terme una restauració.\nMalalties de les genives: S’inicien amb la inflamació de les genives i amb el posterior sagnat quan mengen o es raspallen. Aquestes dolències poden ser degudes a una mala tècnica al netejar-se les dents per part del infant.\nTractaments més comuns de l’odontopediatria\nEls professionals d’aquesta branca de l’odontologia estan obligats a donar respostes efectives als pacients. Descobreix aquí els tractaments més comuns:\nEl segellat dental: Aquesta tècnica es basa en aplicar una pintura líquida a les àrees del queixal on hi hagi més probabilitat que l’infant pugui desenvolupar una càries. Aquesta pintura te la capacitat d’endurir-se fàcilment i permet arreglar els danys que puguin aparèixer a l’esmalt dental.\nAplicació directa de fluor: Està demostrat que l’aplicació directa de fluor a la dentadura dels petits te un efecte preventiu de la càries. En aquest sentit, cobra una especial rellevància la pasta de dents que faci servir el pacient i sobretot, tenir un bon hàbit de neteja de les dents.\nPulpectomia: Aquest tractament consisteix en l’eliminació de la polpa dental que ha patit desperfectes i després la reconstrucció de la peça dental afectada. Fem servir aquesta tècnica en els casos en que l’infant presenta una càries important.\n“El meu fill/a té por al odontopediatra”\nEn aquests casos, és fonamental convertir la primera visita a un centre dental dels més petits en un hàbit i que aquests estableixin una relació propera amb els professionals. D’aquesta forma, associarà al especialista amb una cara coneguda de la que no tenir por. També pots tractar de donar-li petits incentius per a que incrementi la seves ganes de venir o recompensar-lo quan s’hagi portat bé durant una visita.


La nevada evidencia que no hi ha l'hàbit d'informar amb les xarxes socials, per janquim\nLa nevada evidencia que no hi ha l'hàbit d'informar amb les xarxes socials\nLa gran nevada d'ahir va provocar moltes incidències, la majoria de les quals no es podien preveure abans de comprovar l'abast del temporal. Però el que sí que podia funcionar era el sistema d'informació, que no s'improvisava. El d'ahir es va basar sobretot en el model de les compareixences d'un alt càrrec, tot i que les mateixes autoritats disposaven d'una eina prou potent com internet.\n09/03/2010 - 18.54 Actualitzat 05/10/2020 - 14.13\nJa eren gairebé les set del vespre quan es va activar un Twitter del servei d'emergències de la Generalitat. Des d'aleshores, ha llançat missatges sobre les incidències que el país ha viscut a causa de la nevada i a hores d'ara ja ha fet més de 120 "piulades" (missatges emesos).\nPerò a la xarxa hi havia la sensació que el servei arribava tard. És veritat que davant d'una situació excepcional no és fàcil reaccionar, però la prova que es pot fer millor és que el conseller Joaquim Nadal ha admès avui que la informació va ser insuficient. Segurament és impossible atendre a tothom, com ha insistit a dir el secretari d'Interior, Joan Boada, però donar informació sempre és una bona alternativa.\nEls elevats índexs d'audiència dels mitjans públics durant la jornada d'ahir demostren que la ciutadania volia saber què passava (encara que és veritat que no es va fer prou cas dels advertiments perquè no es fes servir el cotxe).\nPerò la qüestió és de més abast. El país té els serveis adequats per respondre en matèria informativa quan s'esdevé una emergència, que pot tenir la causa en la meteorologia o en una catàstrofe natural?\nÉs cert que a internet hi ha accés a un mapa del trànsit i a una llista de les carreteres amb alguna afectació. També és veritat que podem comprovar les previsions meteorològiques sense haver d'esperar que ens ho expliquin els homes del temps. Però es tracta d'informació que cal anar a buscar i que no ens avisa quan s'actualitza.\nEl sistema de Twitter, presentat sovint com una eina de xerrameca, funciona a la inversa: els missatges arriben a les persones que segueixen una font determinada.\nTMB ha obert un compte a Twitter fa pocs dies però ho ha fet amb una orientació més propera a les relacions públiques que al servei. Ahir, el Twitter de TMB es va començar a fer servir per informar sobre les incidències quan ja eren quasi les sis de la tarda i de fet el darrer missatge que s'hi pot veure a aquesta hora (18.30) és de fa sis hores i enllaça amb una pàgina del Facebook on hi ha fotos de la nevada.\nObservem com s'adapten els serveis catalans a les tecnologies de la informació i la comunicació. El web dels Bombers de Barcelona no enllaça amb el web dels Bombers de la Generalitat però sí que ho fa amb els dels Mossos d'Esquadra i la Guàrdia Urbana. Cap d'aquests webs no indica un enllaç a Twitter perquè aquests cossos no hi tenen cap compte obert, al contrari que la Policia i la Guàrdia Civil.\nEl Tram té un Twitter des del dia 2 de març i des d'aleshores no ha excedit la vintena de missatges. Hi ha un compte de Twitter a nom de Meteocat des del maig del 2008... però només ha "piulat" un cop. Potser era una prova o una acció no planificada.\nUna visita al registre d'empreses i institucions amb compte a Twitter (que manté Marc Cortés) deixa clar que els responsables d'emergències no han considerat que fos una eina de comunicació.\nLa distància entre aquesta realitat i l'evidència que internet és útil s'evidencia quan es fan comparacions. Just després del terratrèmol a Haití ja es va demostrar una altra vegada que el Twitter podia ajudar a mantenir la població informada i, fins i tot, a salvar algunes vides. Però no sembla que s'hagi emprès el mateix camí. I això que no era el primer cop.\nDurant els atacs terroristes de Bombai (2008), el Twitter va ser útil per informar moltes persones. I ja havia passat abans. Durant una onada d'incendis molt greus a Califòrnia, l'octubre del 2007, moltes persones van seguir l'evolució de l'incendi gràcies al Twitter. El cas va motivar una anàlisi sobre la capacitat d'aquestes xarxes, publicada al "New Scientist".\nL'any 2009, l'autoritat australiana sobre incendis va fer servir el Twitter per informar la població sobre els grans focs que cobrien zones extenses del país. El mateix primer ministre, Kevin Rudd, va fer servir el seu compte personal al Twitter.\nAquesta eina s'ha fet servir per informar els familiars de pacients operats, per alertar sobre pandèmies, per ajudar la policia... Els cossos de bombers de ciutats nord-americanes com Boston, Los Angeles i moltes ciutats més estan habituats a fer-lo servir. El Facebook i Google també han passat la prova de la seva eficàcia.\nHi ha consultors internacionals que han escrit sobre els aspectes legals de l'ús del Twitter en les situacions d'emergència. És a dir, que no és per falta de literatura sobre la matèria.\nMillor a la propera ocasió\nPer això té sentit suposar que l'experiència haurà servit i que en una altra situació excepcional es faran servir de manera natural eines que no tenen res de sobrenatural i que poden contribuir de debò a mantenir la població informada. És possible que la neu i els arbres que han caigut impedeixin a Protecció Civil d'arribar fins a l'hipotètic tren aturat en una via colgada per la neu (o no tan hipotètic). Però el missatge sí que hi ha de poder arribar. Només que un dels 400 passatgers d'aquell tren tingués Twitter al seu mòbil ja seria una bona eina per comunicar novetats.\nL'altre repte pendent és el de les aplicacions per a mòbil. Ni Meteocat ni altres serveis d'emergències de Catalunya no hi han pensat. Encara que el mòbil és l'aparell que tots tenim més a prop. Una visita a les botigues d'aplicacions deixa clar que en altres països ja s'hi han posat.\nCom que tantes persones compartien les imatges i l'experiència a través de les xarxes, algú va dir que la d'ahir va ser la primera "nevada 2.0". Ara només falta que a la pròxima situació d'emergència, els responsables comprenguin que ells també poden ser 2.0 o, si es prefereix, més transparents i eficaços a l'hora d'informar.


Quan tot just va ser nomenat cap del Directori d'Artilleria donà instruccions a Borís Vànnikov, el Comissari d'Armament, que volia "canons bells", que va ser acomiadat posteriorment per aquelles bestieses i que desenvolupà l'artilleria soviètica sense fer cas a Kulik. Aviat, això no obstant, Vannikov hagué d'encarar una demanda de Kulik on ordenava que s'havia de rescindir la comanda pels nous canons de 76mm antitanc. Al seu lloc, Kulik volia fer servir obusos de 107mm de la I Guerra Mundial, afirmant que no existien proves que demostressin que els alemanys havien fet un blindatge molt més gruixut pels seus tancs. Vannikov, espantat, es negà a realitzar aquesta demanda surrealista, afirmant que era "desarmar-se amb la guerra al damunt". Conseqüentment va ser purgat i empresonat (la guerra portaria la seva posada en llibertat i la seva rehabilitació), i els obusos antitanc van tenir els resultats desastrosos ja previstos. Kulik també s'oposà vehementment a la motorització de l'artilleria, preferint que els seus "bells canons" fossin arrossegats per "bells cavalls".\nObtingut de «https://ca.wikipedia.org/w/index.php?title=Grigori_Kulik&oldid=19342565»\nLa pàgina va ser modificada per darrera vegada el 18 des 2017 a les 13:42.


vigatans1705.net - EL RONCATO JUGA A LA PISTA DE L’ISERLHON\nEL RONCATO JUGA A LA PISTA DE L’ISERLHON\nHome/EL RONCATO JUGA A LA PISTA DE L’ISERLHON\nEl Roncato Patí Vic es desplaça aquest cap de setmana a Alemanya per jugar a la pista de l’ERG Iserholn el primer partit de la segona volta de la fase regular de la Lliga Europea de clubs.\nL’equip de Gerard Pujol ha d’obtenir la victòria per seguir mantenint les seves aspiracions intactes per classificar-se per la fase final de la competició. Fins ara el Lodi italià domina el grup amb tres victòries en tres partits. Després d’aquestes tres jornades sembla que Benfica i Roncato Vic s’hauran de disputar la segona posició que dóna dret a la classificació.\nEl partit es jugarà aquest dissabte a partir de les vuit de la tarda.\n1r Amatori Lodi (Itàlia), 9 punts\n2n SL Benfica (Portugal), 4 punts\n3r Roncato PATI VIC, 4 punts\n4t ERG Iserlohn (Alemania), 0 punts\nIserholn és una ciutat alemanya situada a la Renània del Nord, amb capital a Düsseldorf. L’hoquei gel és l’esport rei a la ciutat. El seu equip són els Roosters. Iserlohn és una localitat propera al riu Ruhr i compte amb uns 100.000 habitants.\nEls Roosters d’Iserlohn és un equip d’hoquei sobre gel professional. Són membres de la Lliga Deutsche Eishockey des de 2000 i juga els seus partits com a local en el Iserlohn Eissporthalle que també es coneix com Eissporthalle am Seilersee.\nEls Roosters tenen molts fans i compten amb un de les aficions d’hoquei gel més grans a Europa. Juguen en un pavelló amb capacitat per 5000 persones.\nL’any 1987 van estar envoltats d’una forta polèmica, quan el dirigent libi Muammar el Gaddafl, aprofitant una fallida de l’equip per 1,5 milió d’euros, va voler posar publicitat a les seves samarretes amb el nom de “Llibre Verd de Gaddafi”. Al final, la federació va prohibir l’anunci.\nBy Vigatans1705|2012-02-17T00:00:00+00:00febrer 17th, 2012|General|0 Comments


L'Escola Municipal d'Adults ha iniciat hui el curs amb 260 estudiants - Ajuntament d'Albal\nL’Escola Municipal d’Adults ha iniciat hui el curs amb 260 estudiants\nDilluns 20 setembre 2021 | Educació\nEl nou curs escolar de l’Escola Municipal d’Adults d’Albal (EPA) ha començat este matí per a 260 alumnes i alumnes. Com cada any, l’inici ha estat presidit per l’alcalde Ramón Marí, en companyia del director del centre, Jordi Llácer, i la regidora d’Educació, Melani Jiménez, que han donat la benvinguda als estudiants i els han animat a afrontar esta nova etapa amb èxit. La matrícula romandrà oberta mentre continuen havent-hi places disponibles.\nEste nou curs, el número 37 des que l’escola obrira les seues portes, continuarà atenent les mesures anticovid vigents. Tal com destacava el primer edil este matí, és el segon centre d’adults més gran de la província, amb un pressupost anual municipal d’uns quasi 300.000 euros”. Al costat del director, altres set professors i professores conformen l’equip educatiu de l’escola d’Albal.\nLes classes s’inicien amb una àmplia oferta, des d’alfabetització fins a graduat en ESO, idiomes com a castellà, valencià i anglés, també prepara per a l’accés a cicles formatius, grau mitjà, superior i per a l’accés a la Universitat. També s’ofereixen cursos dedicats a la informàtica, fotografia o manualitats. En l’EPA també es pot aconseguir el certificat de competències clau de la Generalitat. “La constància serà la base per a la superació del curs”, garantia hui el director.


el meu gos i jo: Somnis verds: els bioetanols i els biodiesels\nA la revista National Geographic d’aquest mes hi ha un article molt interessant sobre els anomenats biocombustibles. S’ha de reconèixer que es parla molt dels biocombustibles, però que és fa difícil trobar dades fiables sobre el seu impacte i la possibilitat que un dia reemplacin el petroli. Aquest article ens dona algunes claus.\nComencem dient que un litre de biocombustible no té la mateixa energia que un litre de betzina, així, un litre de bioetanol té el 67 % de l’energia que té un litre de gasolina, mentre que un litre de biodiesel té el 86 % de l’energia que té un litre de gasoil. Es a dir, que on consumim 7 litres de gasolina cada cent quilòmetres, en consumirem 10,4 de bioetanol, i on consumim 5 litres de gasoil cada cent quilòmetres, en consumirem 5,8 de biodiesel. Amb el mateix dipòsit, haurem de fer gasolina més sovint.\nQuè són el bioetanol i el biodiesel? Abans de respondre a aquesta qüestió, recordem que el primer cotxe fabricat per en Henry Ford funcionava amb alcohol (recordem que l’alcohol normal es diu etanol, en termes químics), i que en Rudolf Diesel feia anar el primer motor que duia el seu nom amb oli de cacauets.\nL’etanol és doncs l’alcohol normal. De sempre s’han destil•lat grans per produir alcohol. El bioetanol es produeix doncs, per destil•lació dels grans. El gra es mol, es barreja amb aigua i s’escalfa; s’hi afegeixen catalitzadors o enzims que converteixen els midons del gra en sucres. En uns dipòsits de fermentació, el llevat transforma gradualment els sucres en alcohol, que es separa de l’aigua per destil•lació.\nEls residus són utilitzats per alimentar les vaques, i l’aigua residual, carregada de nitrogen, s’utilitza per regar els camps a la vegada que els fertilitzen.\nPerò la producció de bioetanol produeix CO2! Aquest CO2 es produeix durant el procés mateix i també quan s’ha de cremar gas o carbó per produir el vapor que serveis per a la destil•lació. Es a dir, que el balanç entre el CO2 que la utilització del bioetanol en comptes de gasolina permet estalviar i el CO2 produït durant la fabricació del bioetanol, no és neutre.\nEl bioetanol es produeix principalment a partir de blat de moro, als Estats Units, o de canya de sucre, al Brasil. Al Brasil, la producció de bioetanol a partir de la canya de sucre és de 6 a 7.000 litres per hectàrea. Als Estat Units, la producció a partir del blat de moro és de menys de la meitat. També es pot produir a partir de patates, de blat, etc.\nEl balanç energètic del bioetanol produït a partir de blat de moro és relativament pobre, ja que quan s’utilitza només produeix 1,3 vegades més d’energia que l’energia necessària per la seva fabricació. En quant al balanç de CO2, la gasolina emet, incloent la producció i la utilització, 2,4 kg de CO2 per litre, mentre que el bioetanol n’emet 1,9 (aquesta emissió de l’etanol només inclou el CO2 emès durant la seva fabricació, ja que l’emissió de CO2 durant la seva utilització es suposa que ha estat tret de l’atmosfera durant el creixement del blat de moro)\nEl balanç energètic del bioetanol produït a partir de la canya de sucre és molt millor, ja que produeix 8 vegades més d’energia quan s’utilitza que l’energia necessària per la seva fabricació. En quant al balanç de CO2, la gasolina emet, incloent la producció i la utilització, 1,9 kg de CO2 per litre, mentre que el bioetanol n’emet 1,1 (com en el cas anterior, aquesta emissió és la feta durant la seva fabricació, ja que l’emissió de CO2 durant la seva utilització es suposa que ha estat tret de l’atmosfera durant el creixement de la canya de sucre). En canvi, com que, per fer més segura la recollida de la canya es socarrimen les collites abans de tallar la canya, per matar o fer fugir les serps, es produeix sutja, que contamina l’atmosfera, i òxids nitrosos i metà, que són dos gasos d’efecte hivernacle important). A més, les grans extensions de cultiu de la canya de sucre contribueixen a la desforestació de la zona del Amazones.\nEs a dir, si tenim en compte que fa falta 1,5 litres de bioetanol per cada litre de gasolina, en realitat el bioetanol produït a base de blat de moro emet un 20 % més de CO2 que la gasolina!! El produït a partir de la canya de sucre, en canvi, permet d’emetre un 33 % menys de CO2 que la gasolina.\nEl biodiesel es produeix modificant l’oli de les plantes, com la soja. Aquest procés requereix molta menys energia que la necessària per fabricar el bioetanol, però el rendiment és més petit i el cost és més elevat.\nEl biodiesel produeix 2,5 vegades més d’energia quan s’utilitza que l’energia necessària per la seva fabricació. En quant al balanç de CO2, el gasoil emet, incloent la producció i la utilització, 2,4 kg de CO2 per litre, mentre que el biodiesel n’emet 0,9 (aquesta emissió és la feta durant la seva fabricació, ja que l’emissió de CO2 durant la seva utilització es suposa que ha estat tret de l’atmosfera durant el creixement de les plantes).\nEs a dir, si tenim en compte que fa falta 1,16 litres de biodiesel per cada litre de gasoil, en realitat el biodiesel emet 57 % menys de CO2 que la gasolina. Des d’aquest punt de vista, és més efectiu que els bioetanols.\nEconomia dels bioetanols i dels biodiesels\nLa producció de bioetanol a partir del blat de moro als Estats Units va ser, l’any 2006, de 18.000 milions de litres, a un cost de 0,20 €/litre. El preu de venda és de 0,49 €/litre, a comparar amb el de la gasolina, que és de 0,57 €/litre. Però, a igualtat d’energia fornida, el preu de l’etanol de blat de moro és de 0,74 €/litre. Es, doncs, més car que la gasolina.\nLa producció de bioetanol a partir de la canya de sucre al Brasil va ser, l’any 2005, de 15.000 milions de litres, a un cost de 0,16 €/litre. El preu de venda és de 0,55 €/litre, a comparar amb el de la gasolina (barrejada amb 15 % d’etanol), que és de 0,93 €/litre. A igualtat d’energia fornida, el preu de l’etanol de blat de moro és de 0,82 €/litre.\nLa producció de biodiesel a Alemanya va ser, l’any 2005, de 1.900 milions de litres. El preu de venda és de 1,28 €/litre, a comparar amb el de la gasoil, que és de 1,16 €/litre. A igualtat d’energia fornida, el preu de l’etanol de blat de moro és de 1,49 €/litre. Es, doncs, més car que el gasoil.\nFutur i conclusió\nEconòmicament i mediambientalment, els bioetanols i els diodiesels que es coneixen avui dia no semblen pas la solució al problema de les emissions de CO2 del transport ni al de l’acabament del petroli. Això no vol dir que s’hagi d’abandonar la seva fabricació ni, sobretot, la recerca que actualment s’està fent.\nNo s’ha d’abandonar la fabricació, ja que els fabricants, conscients que si el seu producte val un cèntim més que la benzina, no serà, a la llarga, competitiu, mentre continuen fabricant, van millorant el procés, per fer-lo més econòmic i menys contaminant.\nNo s’ha d’abandonar la recerca, ja que actualment s’estan investigant nous biocombustibles basats en cel•luloses (herbes, polpa de paper, residus orgànics i de paper, etc), que, en el laboratori, estan donant entre 2 i 36 vegades més energia que la que necessiten per la seva producció, i que només donarien 0,2 kg de CO2 per litre, a comparar amb els 2,4 produïts per la gasolina, és a dir, un 90 % menys.\nExisteixen també projectes basats en les algues. Una instal•lació als Estats Units, on s’escalfen les algues amb la calor residual d’una central de cicle combinat, podria, amés de ser un eficaç absorbent de CO2 atmosfèric, produir de 40 a 50.000 litres de biodiesel per hectàrea... almenys en teoria.\nEs a dir, que avui, els biocombustibles són, encara, un projecte. Amb moltes inversions financeres i molta recerca seran potser un dia, una realitat. O potser no.\nPublicado por s sr los 13:22


L’Alashkert torna a ser el rival de l’FC Santa Coloma a la Champions - El Periòdic d'Andorra\nL’Alashkert torna a ser el rival de l’FC Santa Coloma a la Champions\nEl Sant Julià jugarà a l’Europa League contra l’Skënderbeu albanès i la UE es medirà amb l’Osijek croat\nEl nou fitxatge de l'FC Lusitans, Alexandre Llovet, amb el president del club, Antonio da Silva, ahir a la seu del club. | FC Lusitans\nL’Alashkert tornarà a ser el rival de l’FC Santa Coloma a la primera ronda prèvia de la Champions League 2017-2018, segons el sorteig de la màxima competició europea que es va realitzar ahir a la seu de la UEFA, a Nió. Justament el rival que no volia Richard Imbernon, qui fa uns dies va declarar als micròfons d’Andorra Televisió: «Armènia no volem que ens toqui perquè ja hem anat dues vegades. És cert que contra el Banants vam passar ronda però són rivals molt durs, un país complicat i un viatge llarg».\nAixí que la sort ha volgut donar l’esquena a l’entrenador del campió de la Lliga Nacional, ja que de nou s’haurà de veure les cares amb el seu homòleg armeni. L’any passat es va produir un empat sense gols al Principat i una derrota per 3-0 a Armènia que va eliminar de la màxima competició continental els Ildefons Lima i companyia. Aquesta vegada, però, el primer partit serà a domicili el pròxim 27 de juny i la tornada, el 4 de juliol a Andorra. Qui passi, per cert, es veurà les cares a la segona ronda amb el BATE Borisov de Bielorússia.\nLOsijek, un vell conegut / Pel que fa a l’Europa League, el sorteig també va dictar ahir un veredicte per a la primera ronda de classificació. A la UE Santa Coloma, tercer classificat i campió de Copa, li ha tocat un vell conegut com és l’Osijek croat, equip que es fa enfrontar amb l’FC Santa Coloma al 2012. Llavors, el seu veí esportiu va caure als dos partits: 0-1 a casa i 3-1 a domicili.\nLA UE jugarà l’anada a casa el pròxim 29 de juny i la tornada fora, el 6 de juliol. Les mateixes dates manegarà el Sant Julià en el seu retorn a la competició europea després d’un any absent. L’equip lauredià jugarà contra el KF Skënderbeu albanès, un rival desconegut contra el qual tocarà el primer partit a Albània i el segon al Principat.\nSi la UE passa l’eliminatòria s’enfrontarà en la segona ronda contra un equip del prestigi del Lucerna FC suís i en el cas del Sant Julià li tocaria el guanyador de l’emparellament entre el Kairat Almati del Kazakhstan i l’Atlantas de Lituània.\nL'FC Lusitans presenta un fitxatge ‘top’\nMentre els seus rivals de la lluita pel títol coneixien els seus rivals a la Champions i l’Europa League, l’FC Lusitans, el que s’ha quedat fora d’Europa, presentava un fitxatge estrella com és el del francès Alexandre Llovet (veure foto), davanter de 19 anys que prové del Montpeller, club amb el qual ha arribat a debutar a la Ligue 1.


Hirscher suma el seu segon or als Jocs de Pyeongchang després d'imposar-se en el gegant\nL'austríac guanya amb autoritat el noruec Henrik Kristoffersen i el francès Alexis Pinturault\n1 min. YongPyong (Corea del Sud) 18/02/2018 10:07\n651x460 Marcel Hirscher acaba la segona mànega del gegant a Pyeongchang / CHRISTIAN BRUNA / EFE Marcel Hirscher acaba la segona mànega del gegant a Pyeongchang / CHRISTIAN BRUNA / EFE\nL'austríac Marcel Hirscher, l'únic esquiador que ha aconseguit guanyar sis cops la Copa del Món d'esquí alpí, ha sumat aquest diumenge la seva segona medalla d'or als Jocs d'Hivern de Pyeongchang després de guanyar el gegant.\nHirscher, de 28 anys, que dimarts ja havia tancat el cercle guanyant el títol que no tenia, l'olímpic –a la combinada–, ha augmentat aquest diumenge la seva gran relació de trofeus després d'imposar-se en el gegant.\nL'esquiador ha guanyat amb autoritat a la pista Rainbow 1 en els dos recorreguts, i hi ha invertit un temps de 2 minuts, 18 segons i 4 centèsimes. En total, 1 segon i 27 centèsimes menys que el noruec Henrik Kristoffersen, protagonista de la gran remuntada: des del desè lloc que ocupava després de la primera mànega fins a penjar-se la plata. El bronze ha estat per al francès Alexis Pinturault.\nMarcel Hirscher obté el seu primer or olímpic després d'haver-se proclamat sis cops campió del món


Vídeo: Èxit dels Xerrics que varen poder descarregar tots els castells – elgarrotxi.cat\n7 setembre, 2015 Redacció GARROTXA, MULTIMÈDIA 0\nL’actuació de la colla castellera olotina els Xerrics, era molt esperada pel públic assistent que va emplenar de punta a punta la Plaça Rector Ferrer. En aquesta ocasió els acompanyaven dels castellers els Sagals d’Osona, els Marrecs de Salt. Tots els castells que es varen fer varen poder ser descarregats sense problemes. Els xerrics varen descarregar el cinc de sis, el quatre de set i tres de set. Veure vídeo.\nVídeo: Actuació castellera de les passades Festes del Tura 2014\nVídeo: Pujada del pilar caminat a les escales a l’església de Sant Esteve 2014\nVídeo: El món de gel de Frozen de la Carnavalesca, guanya la Batalla e les Flors d’enguany


Apartment Petra Preradovica VI Omis Croàcia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartment Petra Preradovica VIOmis, Omis, Croàcia - Veure al mapaExcepcional9,2Basada en1comentariApartment Petra Preradovica VIVeure més fotosVeure més fotosVeure totes les 24 fotos\nConvenientment situat a Omis, Apartment Petra Preradovica VI és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Apartment Petra Preradovica VI, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. A l'hotel s'hi pot gaudir d'unes comoditats de primera classe com habitació familiar. A més, totes les habitacions ofereixen una gran varietat de comoditats com ara aire condicionat, calefacció, balcó/terrassa, aparell de televisió, TV satèl•lit/cable per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Apartment Petra Preradovica VI la base perfecta per a gaudir de la seva estada a Omis.


El papa a casa | Josep M. Ballarín | Articles | El Punt Avui\nEl papa a casa El papa a casa El papa a casa El papa a casa + El papa a casa E-mail\nEl papa a casa\nEl papa a casa El papa a casa El papa a casa El papa a casa El papa a casa E-mail\nQue quedi ben entès. Crec que Benet XVI és el vicari de Jesucrist a la terra i successor de Pere cap de l'apostòlica. Li dec respecte per no dir-ne ni bé ni mal. Però vet ací que ens ve a casa i ja tenim el sarau.\nBen entès que del Concili Vaticà II tan sols ens en resten els cumbaiàs i no gaire més, rere la vella guàrdia que ens la vam jugar allà dies continua viva la carcúndia, que en deien els anarquistes, capaç de rebre el papa cantant allò de “ruja el infierno, brame Satán, la fe de España no morirá”. Vull dir que el sant pare es trobarà amb un triomfalisme de la Reina Vella.\nI, ves que, talment els “rugidos del infierno” són tan vells com les cançons dels angelets, els qui es tenen per esquerrans ens han sortit tan o més carcúndies que els de dretes. Fan uns planys de tragèdia grega amb la mediàtica per coreuta. Tinc entès que fan manifestacions mentre no s'estan d'escarafalls perquè, en temps de tanta crisi donaran al papa una orgia de cava i crema catalana. Amb més motiu s'esborronen per tants i tants de calés com costarà la visita pontifical que sigui com sigui donarà nom a Barcelona.\nI, de sobrepuig, la Sagrada Família. N'hi ha que no gosen, però n'hi ha que no s'aturen. Voldrien veure-la enrunada, mentre fan símbol de la ciutat un timbarro lluminós. Confesso que no puc entendre l'Ajuntament de la ciutat que ha permès el pas arran d'un tren a tot sallar.\nI ara, què puc dir més. Als creients que no som fanàtics ens fan bullir la closca. D'una banda el triomfalisme de la visita del papa ens fa mal, el voldríem veure més humanament a peu pla. D'altra, el respecte ens atura. O no ens atura, que més d'un es ficarà al fandango.\nSerà demà diumenge, la gentada vora el Temple, demà diumenge per sort no em cal triar. Faré la missa a Gósol, en la quietud de la pollancreda daurada que va despullant-se, en la calma de les primeres neus i la pau d'uns quants partint-nos el pa.\nMentre l'esperança arrossega la fe. Sigui com sigui, Déu ni és triomfalista ni fanàtic, és tan menut com un mos de pa, tan suau com un glop de vi.\nAvui 06-11-2010, Pàgina 21


Pas endavant per potenciar definitivament el Centre de Formació Professional d’Automoció de Martorell - Llobregat Digital\nPas endavant per potenciar definitivament el Centre de Formació Professional d’Automoció de Martorell\nDilluns, 26 d'octubre de 2020 a les 10:00h\nEl Departament de treball vol publicar els plecs i obrir el concurs per a l'adjudicació de la gestió del centre el gener del 2021.\nAquest procediment ve regulat per l’Acord de Govern de l’abril de l’any passat entre els quatre Departaments implicats en el procediment per licitar el CFPA de Martorell (Treball, Afers Socials i Famílies; Educació; Presidència, i Empresa i Coneixement).\nTotes quatre conselleries es comprometien a definir un model de gestió sotmès posteriorment a un procés licitació que, en darrer terme, correspon al SOC, model de gestió i governança que també va ser concertada amb els agents socials.\nLa Consulta preliminar al mercat que el SOC ha publicat aquesta nit es considera el mecanisme òptim per recollir directament del sector quina consideren que és la millor manera de gestionar i explotar el centre.\nLa informació obtinguda a partir d’aquesta consulta ha de permetre garantir la idoneïtat dels plecs de licitació (l’elaboració i publicació dels quals correspon al SOC). En aquest procés de consulta poden participar possibles entitats licitadores i altres actors del sector de l’automoció.\nTambé es vol recollir l’opinió de persones expertes, autoritats independents i operadors econòmics actius al mercat interessats en oferir el seu assessorament.\nAbans de plantejar aquesta consulta, ja es van realitzar unes sessions amb diversos agents implicats en el sector de l’automoció i de la formació per recollir unes primeres reflexions i propostes.\nLa voluntat amb aquest procés previ de concertació i consulta és l’acostament a les expectatives de les possibles empreses licitadores d’aquest centre i, sobretot, a les necessitats de qualificació professional del sector de l’automoció.\nEl Centre de Formació Professional d’Automoció de Martorell abastarà l’FP inicial i l’FP per a l’ocupació adreçada tant a persones treballadores desocupades com en actiu.


Falsos profetes: el declivi de Catalunya - Coc Ràpid\nEls falsos profetes no es cansen. Els endevinaires ombrívols ens fatiguen amb la repetitiva tornada del nostre declivi, dels mals que l’independentisme ha infligit al país, dels anys catastròfics que hem viscut amb els governs separatistes. L’independentisme ha estat la caixa de Pandora, que en obrir-se s’ha desplomat el cel de la benaurança de l’abans-procés, quan tot era bonic, de color rosa emmelat, quan érem tots germans, habitants d’una Arcàdia feliç. Aquests profetes són els mateixos que ens ofereixen la “conllevància orteganiana” com la fórmula magistral per a evitar l’ocàs del gran motor i vèncer el gran antagònic, el puigdemontisme.\nEl discurs és execrable.¿ Per quina raó no ocupen titulars als mitjans de comunicació les dades de l’exportació catalanes econòmiques de Catalunya l’any 2020 que desmenteixen les proclames del suposat declivi?. Són aquestes:\nCatalunya és la primera comunitat exportadora de l’Estat espanyol, amb el 25,4% del total d´exportacions. Dels productes agroalimentaris és la primera comunitat exportadora, amb el 21,5% del total de l’Estat espanyol, superant Andalusia que fins a l’any 2020 n’era la primera.\nPer als falsos profetes i assimilats a Catalunya no hi ha hagut pandèmia, ni aranzels aliens, ni efectes del Brexit, ni…ni… Només hi ha hagut un mal pitjor, un govern independentista, i no poden admetre que Catalunya segueixi essent la primera força exportadora de l’Estat espanyol ni que segueixi corejant IN.DE.PEN.DÈN.CI.A. El gran objectiu.


Ábalos preveu acabar l'AVE La Encina-Xàtiva el 2020 i arribar a Elx a l'estiu - Diari Jornada\nL'estació ferroviària de La Encina (Villena) on conflueixen les línies d'Alacant, València i Madrid\nHo ha explicat en un esmorzar informatiu a Alacant\nÁbalos preveu acabar l'AVE La Encina-Xàtiva el 2020 i arribar a Elx a l'estiu\n| 18 de set, 2018 - 12:23\nEl ministre espanyol de Foment, José Luis Ábalos, ha anunciat hui que preveu avançar la fi de les obres de l'AVE entre La Encina i Xàtiva (a la línia Alacant-València) per abans que s'acabe 2020, i també que s'òbriga la línia fins a Elx per a l'estiu vinent.\nEn un esmorzar informatiu organitzat per la Cadena Ser a Alacant, al qual ha anat el president de la Generalitat, Ximo Puig, s'ha preguntat a Ábalos per aquest tram del corredor mediterrani que queda pendent per unir per AVE les ciutats d'Alacant i València. Ha dit que els retards d'aquesta obra no són qüestió de diners, atès que es van pressupostar més de 290 milions d'euros, sinó dels terminis reals d'execució.\nSegons Ábalos, «no hi ha cap manera humana» d'escurçar gaire els terminis, sobretot després que l'anterior govern espanyol, del PP, endarrerís «un any i mig» els tràmits, concretament la transferència d'actius d'Adif a l'alta velocitat, la qual cosa va aprovar el consell de ministres al febrer. A causa d'aquests retards, no es podrà acabar l'obra fins a «final del 2020, que ja és escurçar». Quan s'acabe l'obra física, s'han d'iniciar els procediments previs a la posada en marxa, com en matèria de seguretat, en dotació de maquinària i del material rodant.\nEl ministre ha dit que, sobretot arran de l'experiència de l'accident d'Angrois, cal fer «bé» l'obertura de noves línies d'AVE; a més , ha afegit que Brussel·les ha emés noves directives amb mesures de seguretat i metodologies addicionals que abans no existien, la qual cosa impedeix que s'escurcen els terminis. «Si has posat els diners i has iniciat la tramitació, fem bé l'execució», ha subratllat el ministre, abans d'insistir que «els diners hi són».\nSobre l'arribada de l'AVE a Elx, Ábalos ha afirmat que l'estació il·licitana «està a punt d'acabar-se»; possiblement es completarà aquest mateix setembre. Ha dit que s'hi està instal·lant la catenària i que a la primavera estarà «tot acabat».\n«A l'estiu [del 2019] tindreu AVE», ha dit Ábalos a l'auditori, amb molts alcaldes de la província, entre ells el d'Elx, el també socialista Carlos González, així com el president de la Diputació d'Alacant, César Sánchez, i de València, Toni Gaspar.


DRECERA AL PARADÍS de Teresa Solana - Aleix Font Colonia Güell\nAvui tracta d’un assassinat que té lloc durant l’entrega d’un premi literari, el més ben dotat econòmicament dels concursos en català. L’Amadeu Cabestany, literari encimbellat a les alçades de l’Olimp de la seva autoestima, hi és un ferm candidat per no dir l’únic possible guanyador, segons la seva pròpia opinió. Però l’escriptora comercial Marina Dolç a qui tots els crítics envegen secretament pel seu nombre exagerat de vendes a qui critiquen obertament, guanya el concurs i s’endú els cent mil euros del premi. Durant la festa de celebració a l’Hotel Palace (antigament Hotel Ritz) és assassinada. I tothom, inclús la policia, assenyalen a l’Amadeu Cabestany com autor del crim, el detenen i ho donen per resolt.\nCom més llegeixo la Teresa Solana més m’agrada. És una gran escriptora amb un gran domini de les paraules i les frases. Té una gran imaginació i això, en literatura, és una qualitat admirable. M’ha agradat aquest llibre i us el recomano per passar una bona estona, amena, divertida, fins i tot expectant.\nAleix Font, 23 d’abril de 2019


quin és el camí jurídic a la independència? | aguirre.cat\n← el país 2.0 o la desconnexió de la realitat\nles conseqüències de no tenir una llei electoral catalana →\nUna de les preguntes més recurrents que es fa la gent després de l’èxit rotund de la manifestació de l’Onze és quins són els passos jurídics que ha de seguir Catalunya per l’exercici del dret d’autodeterminació. Al llarg dels darrers dies hem escoltat com el Gobierno s’empara en la Constitució i les lleis per negar l’existència d’aquest dret com a poble, i el President Mas reconeix que la voluntat del poble ha d’estar per sobre del seu ordenament jurídic. Però més enllà de la retòrica política hi ha alguna via legal o infralegal que ens permeti als catalans independitzar-nos d’Espanya?\nD’entrada és necessari fer un advertiment previ: el dret i per tant les normes, no són quelcom inamovible i estanc sinó tot el contrari; el dret és un instrument al servei de la societat que ha de donar respostes als problemes de la mateixa.\nEntrant en matèria és cert que des de la perceptiva del dret intern ni la Constitució espanyola, ni cap de les normes del nostre ordenament jurídic, contemplen la secessió d’una part del territori estatal com tampoc els mecanismes jurídics per fer-la efectiva. No és menys cert, però, que no hi ha cap estat que en la seva constitució contempli aquests mecanismes. Si que hi ha, en canvi, estats que per la seva major tradició democràtica –com el cas del Regne Unit en relació a Escòcia- admeten la celebració d’un referèndum d’autodeterminació en aquelles nacions del seu territori que volen independitzar-se.\nDes del punt de vista del dret internacional públic –paradoxalment- l’Estat espanyol ha signat diversos tractats internacionals que reconeixen el dret a l’autodeterminació com “la facultat essencial dels pobles a decidir lliurement el seu estatus polític, econòmic, social i cultural”, com per exemple la Carta de les Nacions Unides de 1945 o el Pacte Internacional dels Drets Civils i Polítics i el Pacte Internacional dels Drets Econòmics, Socials i Culturals, ambdós signats a New York el 1966.\nAra bé, tot i que aquests acords formen part de l’ordenament espanyol –i es troben a mig camí entre les lleis orgàniques i la constitució- la doctrina jurídica sempre ha negat que fossin d’aplicació a Catalunya o a qualsevol altre nació de l’Estat espanyol per motius diversos. Inicialment perquè sempre s’ha afirmat que el dret d’autodeterminació contemplat en aquests tractats només era d’aplicació en els processos de descolonització. En segon terme perquè el subjecte legitimat per l’exercici d’aquest dret, d’acord amb l’article 1.2 de la Constitució, hauria de ser el conjunt del poble espanyol ja que “la sobirania resideix en el poble espanyol, del que emanen els poders de l’Estat”. I el tercer i definitiu argument és que “la nació espanyola” tal com consagra la Constitució “és la pàtria comuna i indivisible de tots els espanyols” –article 3 de la Constitució.\nAmb l’actual Constitució, doncs, l’exercici del dret a l’autodeterminació esdevé inviable i ara mateix, amb els actuals mecanismes de modificació constitucional, una reforma també sembla del tot impossible. Des del punt de vista de l’estricta legalitat espanyola la independència esdevé impossible.\nTot i que l’ordenament jurídic intern tanca la porta a aquesta possibilitat, les experiències recents de països occidentals –com el cas del Quebec o Montenegro- ens demostren com es pot exercir el dret de secessió sense tenir reconegut formalment el dret a l’autodeterminació a través d’un referèndum. Perquè tot i que esdevingui impossible –jurídicament parlant- una declaració unilateral de Catalunya proclamant-se independent, res no prohibeix que Catalunya s’expressi democràticament sobre si vol o no continuar formant part de l’Estat espanyol. El resultat d’un referèndum d’aquestes característiques, tal com va admetre la Cort Suprema del Canadà en el cas del Quebec, no suposa un reconeixement legal immediat de l’Estat català ni faculta la secessió unilateral de Catalunya; però legitimaria els esforços del govern català per iniciar un procés de modificació de la Constitució a fi de separar-se de l’Estat per mitjans constitucionals.\nDe nou el problema recau en l’ordenament jurídic espanyol. En aquest sentit, tot i que la Constitució defineixi l’Estat com a “democràtic”, el cert és que la convocatòria d’un referèndum –s’anomeni com s’anomeni- requereix de l’autorització de l’Estat, i aquest ha negat sistemàticament la possibilitat que cap comunitat autònoma en convoqui un de forma unilateral. Els exemples més recents els tenim el 2008 en la declaració d’inconstitucionalitat per part del Tribunal Constitucional de la Llei basca 9/2008, de 27 de juny, que pretenia la convocatòria d’una “consulta popular” per tal de conèixer l’opinió de la ciutadania basca sobre “l’obertura d’un procés de negociació per assolir la pau i la normalització política” o en la pròpia sentència de l’Estatut del 2010 en què el TC reitera novament la mateixa doctrina.\nSi l’ordenament jurídic intern no reconeix l’autodeterminació i l’Estat ens prohibeix la convocatòria d’un referèndum, quin camí queda?\nDes del meu punt de vista la solució, més que estrictament jurídica, és política i passa per la convocatòria d’uns eleccions al Parlament de Catalunya en què les formacions polítiques que hi concorrin exposin de forma clara i nítida si estan d’acord, o en contra, de la independència de Catalunya. Un resultat inequívocament favorable a les forces polítiques que donen suport a la independència tindria la mateixa força que la d’un referèndum d’autodeterminació, que tot i que no suposa un reconeixement legal immediat de l’Estat català legitimaria l’inici d’un procés “legal” a fi de separar-se de l’Estat per mitjans constitucionals o, en cas contrari, la secessió unilateral de Catalunya amb el posterior reconeixement del nou estat per part de la comunitat internacional.\n“Res no serà fàcil, però tot és possible”, afirmava el President, i tenia raó.\nArticle publicat a l’Intocabledigital.cat el 20 de setembre de 2012\nAquesta entrada s'ha publicat en Catalunya, Espanya, Opinió i etiquetada amb autodeterminació, catalunya, constitució, eleccions, espanya, Estat català, independència, referèndum. Afegiu a les adreces d'interès l'enllaç permanent.\nUna resposta a quin és el camí jurídic a la independència?\naire ha dit:\n20 Setembre 2012 a les 18:51\nRT @ARAsocietat: 🤷♀ Com s'ha d'interpretar el que han dit els jutges del TSJC sobre el 25? Quant pot trigar el TC a dictar una sentència?… 5 hours ago


Per Sant Valentí, escapa’t amb la teva parella a Salou. Vosaltres hi poseu l’amor, nosaltres el millor escenari | Blog Turisme Salou\nPer Sant Valentí, escapa’t amb la teva parella a Salou. Vosaltres hi poseu l’amor, nosaltres el millor escenari\nSalou té, a recer del mar, molts racons d’una gran bellesa, ideals per gaudir en parella. Són indrets per compartir instants màgics i viure’ls intensament. Aquest Sant Valentí, Salou es presenta com una destinació única per passar, amb la parella, un cap de setmana inoblidable. Ens acompanyeu?\nDes de Pilons, us convidem a viure els capvespres i els ‘sunsets’ més màgics. Diuen els salouencs que aquest és un escenari únic per a veure com el sol s’acomiada del dia i, de fet, la instantània capturada per @juanjofuster a Instagram així ho testimonia.\nLes passejades a recer del mar, pel Camí de Ronda, es converteixen també en instants únics per a compartir amb la parella. Mireu com ho ha captat la càmera de @brownpride a Instagram. Espectacular, no creieu?\nAl far de Salou hi trobareu un excel·lent mirador. Sigui l’hora que sigui, l’indret convida a gaudir d’un paisatge extraordinari on les muntanyes es fonen fins arribar a les platges de sorra daurada. En @xavipelaez ho ha sabut reflectir molt bé en aquesta foto pujada al seu perfil a Instagram.\nD’altra banda, aquests dies pre-primaverals, les cales de Salou són indrets únics i amb la pau necessària per relaxar-se mentre escoltes el so de les onades. La instantània la signa @jiosalou.\nI no us oblideu de les fonts! Si bé durant aquesta època l’activitat és menor, les fonts esdevenen també un indret únic que us farà viure la màgia de la capital de la Costa Daurada, com mostra @vigo_johan en aquesta foto.\nEscapeu-vos a Salou amb la vostra parella. Sentiu-vos-hi com a casa i gaudiu dels instants màgics que us hi esperen. Vosaltres hi poseu l’amor, nosaltres el millor escenari. Foto @perepulido.\nCategories: Salou\t/ Tags: 48h, Catalunya, costa, Costa Daurada, escapada, família, oci, platges, platja, Salou, turisme, vacances


Tot-Hom Línea A SS17 - Tot-hom\nHomeTot-Hom&CoTot-Hom Línea A SS17\nTot-Hom Línea A SS17\nLa Línia A SS17, la línia més jove de Tot-Hom, és una col·lecció que es basa en la comoditat de la dona actual. Una dona apassionada de les peces atemporals i amant de la qualitat.\nSota la filosofia del “menys és més”, es presenta una col·lecció minimalista que combina els complements més tendenciosos, com les sneakers o els bluchers de cordons, amb el disseny cuidat i la frescor contagiosa de les peces.\nAixí és la nova col·lecció de Tot-Hom Linea A SS17\nLa proposta de la Línia A SS17 es presenta deixant enrere la innovació i reprenent amb ganes el concepte tradicional. Captivada per la senzillesa que en la seva puresa resulta el més bonic, vestirà a una dona urbana que li agrada la moda i mostra el seu costat més cosmopolita sense renunciar al classicisme reformat.\nVitalitat, relax i naturalesa es fusionen harmònicament en la nova proposta cromàtica de la línia més urbana de la firma. Seguim apostant per la paleta composta per colors en negre, gris i beix que s’harmonitzen entre sí i es fusionen amb blaus i colors terrosos.\nPantalons midi, vestits oversize, blazers i jerseis amb volants que es combinen amb el punt més cool de la firma, les clàssiques i mítiques sneakers old school.\nPodrá trobar la col·lecció al complet a Tot-Hom&Co!\nFoto principal: Diana Segura Fotografía


Campionat de Catalunya d'escacs d'edats 2021\nMarc Tarragó, de l'Escacs Catalonia Joviat, 2n en categoria sub-12.\nCampionat de Catalunya d'escacs d'edats 2021.\nEls joves escaquistes es van retrobar amb la competició presencial amb motiu de la celebració del Campionat de Catalunya d'escacs d'edats 2021, que es va celebrar del 27 de març a l'1 d'abril al Salou Park Resort. El torneig es va disputar a 9 rondes de 90 minuts amb 30 segons d'increment per jugada pel sistema suís, amb estrictes mesures sanitàries, que incloïen la desinfecció de les sales de joc amb ozó entre ronda i ronda. L'Escacs Catalonia Joviat va desplaçar a Salou 10 jugadors de les categories sub-10 a sub-16.\nA la categoria sub-10 l'únic representant del club manresà va ser en Guillem Torres, que sortia desè al rànquing inicial d'un total de 62 participants. Torres va començar a bon ritme i es va situar amb 4 punts a la 5a ronda, a només mig punt dels llocs capdavanters. Però en les quatres següents rondes només va ser capaç de sumar un punt i va acabar vintè, lluny de les seves aspiracions.\nEn sub-12, amb 83 inscrits, Marc Tarragó i Hugo Uber van fer un torneig excepcional, perdent una sola partida cadascun... contra el mateix rival, el campió Daniel Salinas (Colon Sabadell Chessy) que només va cedir una ronda al qui seria 3r classificat, Felix Antonio Ilinca (Tortosa). Tarragó, amb 6 victòries, dues taules i l'esmentada derrota, es va enfilar al segon graó del podi amb 7 punts, mentre que Uber finalitzava 6è a només mig punt de Tarragó. En la mateixa categoria Edgar Vázquez va aconseguir la 52a posició amb 4 punts, Pol Torres la 63a amb 3,5 punts i Eudald Solé la 74a amb 3 punts.\nDan Clotet i Joan Pérez van ser els representants del Catalonia Joviat entre els 81 participants a la categoria sub-14, on Serni Ribera (Geva-Cea) es va imposar amb 8 punts, seguit molt de prop per Leo Valle (Gerunda) i Gerard Añó (Tortosa), ambdós amb 7,5 punts, testimoni de la duríssima lluita pel títol que no es va decidir fins la darrera ronda. Clotet, que sortia 17è del rànquing, va patir més del compte a les rondes 5, 6 i 7, on només va aconseguir sumar mig punt i, malgrat que a les dues darreres rondes es va refer, no va poder passar de la 20a posició final amb 5,5 punts. Joan Pérez, que continua en progressió, va exhibir un joc sòlid i va fer un torneig molt regular, aconseguint la 40a posició amb 4,5 punts.\nLa representació manresana la van completar Gerard Espinoza i Guillem Cabeza al sub-16, que comptava amb 64 participants. Espinoza, amb 3 punts, va ocupar la 57a posició, mentre que Cabeza, amb 2,5 punts, finalitzava 61è. Malgrat que cap dels dos va aconseguir millorar el seu rànquing inicial, van lluitar fins al final totes les partides sense tirar la tovallola en cap moment.\nEn paral·lel a la classificació individual, enguany es va elaborar també una classificació per equips que s'elaborava sumant les posicions obtingudes pels tres millors classificats de les categories sub-10+12 (Copa Promoció) i sub-14+16+18+20 (Memorial Jordi Puig). El Catalonia Joviat sub-10+12 es va classificar en 3a posició de la Copa Promoció.


06:20PM dissabte 27 de maig\nMés de 19.000 aficionats s’han desplaçat a Madrid per donar suport al FC Barcelona a la final de Copa davant l’Alabès al Vicente Calderón. Alguns van arribar divendres, i d’altres ho han fet aquest dissabte al matí. Madrid ha quedat tenyit de blaugrana, i molts dels aficionats s’han apropat a la Fan Zone habilitada pel FC Barcelona i ubicada al parc de l’Antiguo Matadero, al passeig de la Chopera de Madrid. Des de les 11 h, hora en què el vicepresident de l’Àrea Social, Jordi Cardoner, hi ha assistit per donar el tret de sortida, els aficionats han pogut gaudir d’un munt d’activitats, entre les quals destaquen les animacions en directe de DJ Edu Naranjo i la música de Los 40 Principales i del millor freestyler del món, Jose Ferreras.\nDurant tot el dia no han parat de passar-hi aficionats animant amb càntics i participant en les activitats i tallers habilitats, com ara enfrontar-se al repte de marcar un gol al porter més segur del món, encertar la diana del FC Barcelona, tenir la possibilitat de mesurar la potència de xut de la pilota amb el xutòmetre, fer punteria o crear un futbolí humà. Els més petits també han pogut gaudir dels diferents tallers i pintar-se la cara amb els pintacares. Els aficionats, a més, s’han fet fotografies i les han compartit a les xarxes socials amb l’etiqueta #CopaFCB. En total, més de 8.000 aficionats han passat per la Fan Zone culer durant aquest dissabte.\nLa Fan Zone també ha estat protagonista de premis per als aficionats blaugrana, que han pogut participar en fins a tres sortejos diferents. El primer, entre totes les fotografies compartides a les xarxes socials amb l’etiqueta #CopaFCB han entrat al sorteig d’una samarreta per a la temporada 2017/18. El segon, els que han participat a la porra del partit han entrat al sorteig de la samarreta de la final de la Copa del Rei. I el tercer i últim, aquells que han compartit la fotografia estrella de la jornada amb el hashtag #lafotoestrella podran ser un dels sis afortunats que aconseguiran entrades dobles per al Trofeu Joan Gamper.\nBarça TV també hi ha estat present amb un plató des del qual s’ha anat informant de tota l’actualitat del primer equip i dels aficionats presents a Madrid. La Fan Zone també ha comptat amb zona de restauració i zona de descans habilitada amb estacions de càrrega per a dispositius mòbils. En definitiva, una jornada festiva que ha estat el preludi del que es viurà al Vicente Calderón.


Montblanc es desperta en plena Edat Mitjana - Nova Conca\nMontblanc es desperta en plena Edat Mitjana\nArrenca el primer cap de setmana de la Setmana Medieval de Sant Jordi\nDissabte, 27 d'abril de 2019 a les 13:29h\nMontblanc es desperta en plena Edat Mitjana | Foto: Francesc Xavier Pulido Seguro\nDimarts 23 d’abril, diada de Sant Jordi, engegava la 32a Setmana Medieval de Sant Jordi però el gruix d’actes arriba aquest cap de setmana i el proper. Així, aquest dissabte 27 d’abril la capital de la Conca de Barberà ja es despertava en plena Edat Mitjana i els carrers s’omplien de visitants per gaudir de la seixantena d’actes programats en l’edició d’enguany de la festa.\nEl mercat medieval omple de parades els principals carrers de la localitat. També diferents espectacles de carrer i itinerants es poden veure pel centre del poble. El mercat de vins i caves permet tastar els vins dels diferents cellers de la DO Conca de Barberà a la plaça de Santa Maria. La comitiva passeja pels carrers, anunciant el seu pas amb els tambors, banderes i cavallers, i es segueix amb els nobles, caps de casa, veguers, Sant Jordi i la Princesa, i els Reis, personatges que tot visitant desitja veure al fer parada aquests dies a la vila de Montblanc. Però no acaben aquí els actes i la forma de gaudir de la festa de Montblanc. Les tavernes, el mercat d’esclaus, la mostra d’oficis, l’escola cavalleresca, el campament de poble... cada indret de Montblanc s’ha traslladat en el temps per gaudir de la Setmana Medieval de Sant Jordi.\nLa festa se celebra del 23 d’abril al 5 de maig. Un dels actes emblemàtics arribarà aquest dissabte 27 d’abril a la nit amb la representació de la Llegenda de Sant Jordi, un espectacle de gran format que dona sentit a la festa i que compta amb dues sessions i més de 200 actors sobre l’escenari.\nSota aquestes línies hi trobareu un document pdf amb el programa d'actes de la Setmana Medieval


Ajuda per a registrar-se – YoMo Barcelona\nAjuda per a registrar-se\nTens dubtes sobre com registrar-te? Estem aquí per ajudar-te.\nM'he registrat per assistir com a:*\nSi et plau, escull una opcióGrup escolarAdult acompanyant a un grup escolarProfessional de l'educació (sense grup escolar)Altre professional\nTinc una pregunta sobre:*\nSi et plau, escull una opcióSol·licitar una plaçaProcés de registrePreparar la visita\nCom puc inscriure un grup escolar?\nLes inscripcions per a sol·licitar una plaça per un grup escolar al Festival YoMo van obrir el setembre. Actualment només ens queden places per dimarts 26 de febrer de 13 a 16.30h i per dimecres 27 de febrer de 13 a 16.30h. Contacta’ns per a més informació.\nSi la teva escola no pot venir a YoMo Barcelona 2019 a les tardes de dimarts i dimecres, pots registrar el teu interès per a YoMo Barcelona 2020 i ser dels primers en rebre la invitació per a inscriure el teu grup escolar l’any vinent.\nPuc venir amb la meva família?\nEnguany, el Festival YoMo s'obrirà a tot el públic dissabte 2 de març de 10 a 16h. Manifesta el teu interès en assistir a YoMo com a pare o tutor amb nens per estar ben informat de quan obrirem les places.\nPoden assistir grups escolars amb estudiants de més de 16 anys?\nNo, enguany el Festival YoMo només obre les seves portes a grups escolars de 8 a 16 anys (des de 3r de primària fins a 4rt d'ESO).\nQuants estudiants puc inscriure?\nTal i com indica el formulari per a sol·licitar una plaça per un grup escolar, tindran més possibilitats de ser escollides aquelles escoles que no apliquin per a més de 100 alumnes a fi que més escoles puguin gaudir del Festival.\nCom puc corregir errors que he comès en el moment d'omplir l'aplicació per a sol·licitar plaça?\nPots contactar amb el nostre Equip d'Inscripció de YoMo a través de registration@yomobcn.com.\nQuants adults poden acompanyar el grup escolar?\nEn principi, no hi hauria d'haver més d'un adult per cada 15 estudiants.\nCom puc corregir errors que he comès en el moment de registrar el Responsable d'Inscripció, el meu grup escolar o els adults acompanyants?\nTal i com indica el Manual d'Eventbrite que hem fet arribar a totes les escoles seleccionades per venir a YoMo, fins el 18 de gener de 2019 vosaltres mateixos podreu editar la informació que ens doneu. Per a qualsevol dubte o qüestió, podeu contactar amb l'Equip d'Inscripció de YoMo a través de registration@yomobcn.com.\nPuc augmentar el nombre de participants que vaig dir en el moment de sol·licitar plaça?\nEscriu a l'Equip d'Inscripció de YoMo a través de registration@yomobcn.com i comenta la teva situació.\nUs hem de fer arribar les autoritzacions parentals de tots els alumnes que vindran a YoMo?\nNo, només necessitem que en el moment d'omplir el formulari ens indiquis que tu, com a Responsable d'Inscripció, has recopilat totes les autoritzacions parentals.\nEls pares han de contestar específicament la proposta de formulari d'autorització parental de YoMo/GSMA?\nNo és necessari que els pares omplin específicament la proposta de formulari que us hem fet arribar. Si vosaltres ja en teniu un que permet respondre a les mateixes preguntes també serà vàlid.\nPuc fer servir una adreça de correu electrònic diferent a la que us he donat al sol·licitar plaça per registrar el meu grup a Eventbrite?\nNO. És molt important que l'adreça amb la que ens comuniquem amb tu i l'adreça que utilitzis durant el procés de registre amb Eventbrite coincideixin.\nPuc canviar la persona Responsable de la Inscripció?\nLa persona Responsable de la Inscripció només es podrà canviar en casos excepcionals, si ho necessites contacta amb l'Equip d'Inscripció de YoMo a través de registration@yomobcn.com i comenta la teva situació.\nOn he de posar el codi per registrar el meu grup amb Eventbrite?\nConsulta el Manual d'Instruccions per a registrar-se a EventBrite que hem fet arribar a totes les escoles seleccionades per YoMo.\nHem de registrar els alumnes un per un?\nEfectivament, enguany s'hauran d'introduir els alumnes un per un. Com pots veure al manual que t'hem fet arribar per registrar-te a Eventbrite no cal que registris tots els alumnes el mateix dia, pot fer-ho per grups. El deadline és el 18 de gener de 2019, però si necessites més temps posa't en contacte amb l'Equip d'Inscripció de YoMo a través de registration@yomobcn.com.\nQuè passa si no arribem a l'hora exacta del nostre torn?\nEls estands del Festival YoMo funcionaran per ordre d'arribada, així doncs, si arribeu tard pot ser que alguns d'ells ja estiguin ocupats i que els vostres alumnes hagin de fer cua. No es negarà l'entrada a cap grup si fa una mica tard, però per aprofitar bé el Festival recomanem la puntualitat dels assistents, ja que no us hi podreu estar més estona de la que indica el vostre torn. Els tallers, espectacles i presentacions tenen un horari concret que no es modificarà si un grup fa tard. Per tant, si un grup que ha reservat plaça per aquestes activitats programades no arriba a l'hora, aquest perdrà la reserva.\nCal venir a recollir les polseres dels alumnes una setmana abans?\nNo és obligatori, però venir a recollir les polseres al llarg de la setmana prèvia a l'esedeveniment agilitzarà l'entrada el dia del Festival, especialment per grups de més de 100 alumnes. Penseu que vindran molts grups amb molts alumnes alhora, els grups que ja porten la polsera posada entraran per una cua paral·lela que avançarà molt més ràpidament.\nHi haurà membres de YoMo guiant els estudiants pel recinte?\nA tots els estands, tallers, presentacions i espectacles hi haurà investigadors, monitors i experts en STEAM dirigint les activitats. No hi haurà cap monitor que acompanyi els alumnes mentre caminin lliurement pel recinte expositiu. De totes maneres, YoMo garanteix un espai segur on els estudiants puguin gaudir d'una experiència immersiva única.\nPodrem passar el dia sencer a YoMo?\nEnguany hem fet dos torns a fi que més escoles puguin gaudir del Festival. Així doncs, no serà possible quedar-s'hi tot un dia sencer. Convidarem els grups escolars amb torn de matí a abandonar el recinte a partir de les 12.30h, ja que a les 13h començaran a entrar els grups escolars amb torn de tarda. Només el divendres 1 de març els grups escolars podran quedar-se fins a les 15h.\nQuines activitats podré trobar a YoMo?\nA través del següent enllaç podràs descobrir les activitats que trobaràs a YoMo i les podràs filtrar segons els temes que més t'interessi treballar: https://www.mwcyomo.com/bcn/ca/programa/ Tingues en compte que encara no és el programa definitiu i que l'anem actualitzant.\nCal una reserva prèvia per a participar a les activitas?\nLa reserva prèvia només serà possible per a tallers, presentacions i espectacles. La podreu fer a través del botó "reserva" que s'activarà al web a partir del 21 de gener del 2019. No es podran reservar prèviament les activitats dels estands, ja que funcionaran per ordre d'arribada. Així doncs, si quan els alumnes arribin a un stand aquest ja està ocupat, hauran de fer cua per participar-hi.\nHi haurà una àrea de pícnic?\nSí, però només hi podreu accedir durant el vostre torn. Si voleu menjar abans o després del vostre torn, trobareu un espai verd a poc minuts del recinte. També hi ha un centre comercial just al costat del recinte.\nEls grups escolars o els professors podem tenir entrades pel MWC si visitem YoMo?\nNo, el MWC és un esdeveniment comercial per a empreses amb entrades de pagament.\nSi els pares d'un alumne no autoritzen que aquest sigui fotografiat, podrà venir al Festival?\nEvidentment que sí. Els alumnes que no acceptin ser fotografiats podran visitar YoMo perfectament. A l'entrar al recinte, els hi donarem una identificació que marcarà que no poden ser fotografiats o gravats per tal que el fotògraf que hi haurà a YoMo ni els fotografii ni el gravi.\nEncara estem treballant en la nostra guia de registre. Tot i així, pots contactar-nos a continuació i resoldrem els teus dubtes.\nEncara tens alguna pregunta? Pots contactar-nos a continuació per rebre més ajuda.\nUtilitzeu el correu electrònic que vau fer servir en registrar-se\nEl teu Codi d'Accés\n(En el cas que te n'hagin adjudicat un)\nNomés utilitzarem aquesta informació per a respondre la teva consulta a no ser que ens indiquis el contrari. Consulta la nostra política de privacitat.


la mullena: de novembre 2009\nUn dia de tant en tant, la dignitat sent la necessitat de deixar-se posseir. És quan trobem la calma de dir qui som i què volem, i no ens ho hem inventat, ni ho teníem dins la tomba d’un rei antic. La voluntat de ser sempre ha nascut ara i aquí.\nPublicat per Raquel Estrada Roig a 22:11 Cap comentari:\nEtiquetes de comentaris: Brosta, Esperes, La fortalesa, Orígens\nA l'origen de la matèria no hi toquen les paraules. Els dies fan una lenta collita, per poder-se empassar una explicació grotesca de tot plegat.\nPublicat per Raquel Estrada Roig a 21:38 Cap comentari:\nNo tornis a fer allò d'aturar-te\na mirar qui ets\ni a pensar què vols.\nPaga't el rescat\namb qualsevol moneda de canvi\ni marxa per la finestra.\nNi un etern conseqüent\npodria esperar-se tant.\nPublicat per Raquel Estrada Roig a 9:12 Cap comentari:\nEtiquetes de comentaris: Reacció, viatge\nLa nostra comunicació és caduca.\nCometré algun crim moral\naixafant les altres fulles seques,\nperquè m'atrapi un altre arbre?\nPublicat per Raquel Estrada Roig a 12:03 Cap comentari:\nEtiquetes de comentaris: Brosta, Esperes\nTreballa fort i sense por que les allaus de poder col·lapsin les sortides: a la televisió parlen dels futbolistes, dels polítics que guanyen i, quan és inevitable, també dels qui s'escolen per bretxes obertes amb les pròpies mans.\nPublicat per Raquel Estrada Roig a 23:10 2 comentaris:\nL'aniversari dels murs\nEls murs també celebren aniversaris. Són com la història d'una superació personal que, bé, també depèn molt de Tots. I al final saps que mai ho acabes de superar tot. Però quina seria la Història i qui serien els que lluiten contra els murs, llavors.\nPublicat per Raquel Estrada Roig a 23:43 Cap comentari:\nEtiquetes de comentaris: La fortalesa, Orígens\nUns pantalons sense cinturó tiren avall per la vellesa d'un home emmanillat. La tendresa es compadeix de les causes perdudes.\nPublicat per Raquel Estrada Roig a 22:59 2 comentaris:\nEtiquetes de comentaris: A l'infern


Campanya per a mesurar les emissions de vehicles dièsel | Notícies de Medi Ambient | MediAmbient | Ajuntament de Barcelona\nCampanya per a mesurar les emissions de vehicles dièsel\nPublicat el 17/10/2013 a les 13:00 h. - Redacció bcn.cat -\nEls vehicles se sotmetran a una prova per mesurar la quantitat de partícules que emeten. Es durà a terme els dies 25-29 de novembre a l'Av de Vallcarca, 52; així com els dies 2-5 i 9 de desembre al C/ Marina, davant la Sagrada Família.\nDins les accions previstes al Pla de millora de la qualitat de l'aire, l'Ajuntament de Barcelona ha iniciat una nova campanya de sensibilització ciutadana sobre les emissions de partícules de vehicles dièsel.\nLa nova campanya es durà a terme els dies 25-29 de novembre a l'Avinguda de Vallcarca, prop del núm 52; així com els dies 2,3,4, 5 i 9 de desembre al carrer de la Marina, davant la Sagrada Família. Anteriorment s'han dut a terme accions a a l'avinguda del Paral·lel amb el Portal de Santa Madrona, i a l'Avinguda de Diagonal.\nL'actuació consisteix a establir un punt de mesura a la via pública, amb la Guàrdia Urbana de Barcelona i els informadors del Departament d'Innovació i Intervenció Ambiental de Medi Ambient i Serveis Urbans - Hàbitat Urbà. En aquest punt s'aturen vehicles dièsel de forma aleatòria i se'ls sotmet a una prova d'opacitat, que és la metodologia homologada per mesurar la quantitat de partícules que emeten. Durant la prova s'informa el conductor del vehicle del potencial contaminador dels motors dièsel, del resultat de la mesura en el seu vehicle en particular i de si és conforme al que estableix la normativa europea. L'actuació preten informar i conscienciar els ciutadans de les conseqüències que té l'ús del vehicle dièsel sobre l'aire i sobre la conveniència de triar energies netes i combustibles menys contaminants.\nA la primera campanya, que es va dur a terme al juliol, es van aturar aleatòriament i es van fer mesures a 111 vehicles dièsel, el 99,1% dels quals complien els valors legislats d'opacitat. Dels cotxes aturats, un 59% pertanyien a un conductor resident a Barcelona i un 66% tenien una antiguitat superior a 5 anys. L'antiguitat mitjana dels vehicles era de 7 anys.\nUna acció integral per millorar la qualitat de l'aire\nLa ciutat de Barcelona està inclosa en una zona, juntament amb 39 municipis més de l'àrea metropolitana, definida per la Generalitat de Catalunya com a 'zona de protecció especial' de l'ambient atmosfèric per òxids de nitrogen i partícules en suspensió amb radi inferior a 10 micres (PM10), que són dos dels deu contaminants atmosfèrics sotmesos a avaluació per part de la Unió Europea.\nAquests dos contaminants han superat lleugerament el valor límit de concentració establert per la legislació europea els últims deu anys i la seva reducció ha esdevingut un dels objectius de l'estratègia de la ciutat per millorar la qualitat de l'aire.\nUna de les fonts principals d'emissió d'aquests contaminants és el trànsit rodat que circula per la ciutat. Els motors dièsel, tot i ser energèticament més eficients, emeten entre 4 i 6 vegades més PM10 que els de benzina, i representen el 70% dels vehicles que circulen per Barcelona.\nTot i que els últims tres anys s'ha aconseguit reduir els nivells de partícules en suspensió fins a complir les mitjanes anuals de concentració establertes a la normativa europea, l'Ajuntament continua reforçant les mesures establertes al PMQAB per evitar que es tornin a superar.\nAquestes accions pretenen integrar de manera transversal tots els àmbits d'actuació municipals, des de la mobilitat, amb iniciatives com la millora de la xarxa de bus i transport públic, el pla de foment de la bicicleta, la pacificació de carrers, l'impuls del vehicle elèctric, l'ambientalització de les flotes de vehicles de serveis públics com el de neteja o espais verds, fins a actuacions en l'àmbit de l'energia o els serveis urbans, com la pavimentació amb formigó porós o la neteja de carrers amb aigua freàtica i additius per reduir la suspensió de partícules.\nTotes aquestes actuacions per millorar la qualitat de l'aire que respirem i per reduir els nivells de concentració de PM10 i NO2 es recullen al Pla de millora de la qualitat de l'aire de Barcelona (PMQAB).


Oriol Pujol assegura 'mà estesa' de CiU a ERC per pactar els pressupostos ! directe!cat\ndirecte ! a La República. N. 4084. Dimarts, 17 de juliol de 2018 05:44 h\nPolítica Última actualització Dilluns, 26 de setembre de 2011 22:01 h\nEl convergent considera que 'Junqueras representa un girar full de l'etapa del tripartit'\nEl president del grup parlamentari de CiU, Oriol Pujol, no només ha celebrat la carta oberta del recentment nomenat president d'ERC, Oriol Junqueras, al president del Govern, Artur Mas, en què li oferia 'remar' junts per aconseguir el concert econòmic amb un referèndum previ sinó que ha ofet 'mà estesa' a la formació republicana. El dirigent de Convergència ha assegurat que la resposta de la federació nacionalista a la proposta serà de 'mà estesa als republicans per pactar els pròxims pressupostos sempre que no portin el govern a una dinàmica de despesa inassumible'. En una entrevista a l'espai Polièdric de Catalunya Informació, Pujol ha conclòs que l'ERC renovada que presideix Oriol Junqueras representa un 'girar full de l'etapa del tripartit'.\nmà estesa, oriol junqueras, oriol pujol, pressupostos\nOriol Pujol també ha avançat que 'probablement' els pressupostos de la Generalitat per l'any que ve tornaran a patir una retallada del 10% de la despesa que el Govern ja ha aplicat enguany perquè 'no hi ha alternativa, no la sabem veure ni hem vist ningú que ens doni una alternativa' per aconseguir que 'Catalunya compleixi l'any 2013 amb un objectiu de dèficit de l'1,1% del PIB' sense aplicar mesures d'austeritat. 'Res tornarà a ser igual en la gestió dels diners públics', ha remarcat Pujol, 'perquè la crisi va per llarg i l'austeritat ha de prevaldre com a criteri d'actuació de les administracions per salvaguardar els estàndards de l'estat del benestar'.\nJunqueras envia una carta oberta a Artur Mas en què li trasllada la voluntat de 'remar' plegats pel concert 26.09.2011.\n27 de setembre de 2011, 20.19 h\n#19 avui no he trobat res malament en el que diu el Sr. de l'Estartit. I com molt be diu vosté, considero incorrecte dirigir-se a d'altri amagant-se darrere un pseudònim o un nom fals. Però estigui segur que si afirmés quelcom incorrecta li ho diria, i malauradament és cert que des del PSOE estan exigint encara més retallades a Catalunya, com suposo se'n haurà assabentat. Crec que tots estem d'acord en que no hi ha més cami que la independencia. Segons tinc entés CiU està preparant un... Llegir més\n27 de setembre de 2011, 12.41 h\n#3 Ho sento Matilde, però va ser amb el govern tripartit encapçalat pel president Montilla on van començar les retallades als serveis públics: Es van eliminar línies de batxillerat nocturn, es van començar a reduir plantilles a alguns centres educatius i sanitaris. I això és una realitat. Podem estar segurs que si hagués continuat el tripartit, també hi haurien retallades, car la situació econòmica, evidentment, és igual de nefasta governi qui governi mentre no tinguem estat propi ... Llegir més\n27 de setembre de 2011, 12.09 h\n#17 Soc l'Ivan d'Avinyó, m'he canviat la signatura perquè corria per aquí un impresentable que s'havia fet passar per mi. Sembla que ja fa dies que està desaparegut i segurament tornaré a signar amb el meu nom. Satisfet? Es curiós que no critiqui al seu col.lega convergent de l'Estartit que també amaga el seu nom per atacar sistemàticament al difunt tripartit o a ERC, encara que sigui utilitzant arguments falsos. Deu ser que vosté té una doble vara de medir.\nEn quan a l'auditoria, si ... Llegir més\n27 de setembre de 2011, 11.48 h\n#17 I perquè ens hem de llegir un diari com l'Ara que és convergent ???. Més a més, per qui no el llegeix, si vol que el creguem a Vostè, ens faci una síntesi del què diu. Si l'he de dir en canvi, que a l'entrevista que van fer a l'exconsellera Geli al programa d'en Cuní a la TV8 l'altre die, va desmuntar amb pèls i senyals, allò amb el què es justifiquen els del súper "govern dels millors", per a fotre'ns una retallada en tota regla.\n27 de setembre de 2011, 11.32 h\n#15 no cal amagar-se a la Vila del Pingüí o darrera d'un nom fals per dir que un no es creu una auditoria. Pero entenc que aixó vol dir que està convençut que varen deixar els calaixos plens de diners i cap factura per pagar, oi?. El que li he dit a la Matilde: cal informar-se una mica més i per exemple llegir avui la pagina 8 de l'Ara i es pot veure qui és més malbaratador. I després, prou de portar la contraria per sortir al diari.\n27 de setembre de 2011, 11.23 h\n#14 Abans de les eleccions autonòmiques, en aquests fòrums n'hi havia un de l'Estartit que signava com "Un que no votarà mai més ERC", amb un discurs monotemàtic i avorrit. Si aquest que ara signa com "Un que no vota malbaratadors de recursos públic", és un altre diferent del primer, llavors haurem de deduir que a l'Estartit hi ha aparegut un eixam de mosquits tigre. Per tant caldrà anar molt en compte si és que algú hi pensa anar. Espero de tot cor que finalment se'ns notifiqui que, ... Llegir més\n27 de setembre de 2011, 11.16 h\nPer cert, l'auditoria de la Generalitat l'ha fet Deloitte, on hi treballa David Madí, l'amiguet d'en Mas. Mmmmmm...\n27 de setembre de 2011, 11.13 h\n#10 S'ha de partir de la base de que tot el que diu el de l'Estartit és mentida. També ha dit que havia estat al PSUC i tot i així no sap que el "Manifest comunista" el va escriure Marx, ell diu que el va escriure Lenin, toca't els collons.\n27 de setembre de 2011, 11.03 h\n#8 Si no votes malbaratadors de recursos públics perquè votes CIU?\nPer cert, com ha deixat els comptes l'exalcalde convergent de Moià?\n27 de setembre de 2011, 10.48 h\nno em crec res de res......


Havanerus | Havaneres i Cançó de taverna: Previ al Festival de Cançó de Taverna i Havaneres de Calella de Palafrugell\nPrevi al Festival de Cançó de Taverna i Havaneres de Calella de Palafrugell\nUs presento la prèvia a la 46º Cantada d’havaneres a Calella de Palafrugell amb moltes novetats.\nPer una banda s’ha proposat convertir “La cantada” en un “Festival” i se li ha donat el nom de Festival de cançó de taverna i Havaneres de Calella de Palafrugell. Es vol donar a conèixer més si cap, un dels nostres cants populars més importants del país, i per aquest motiu comptarem amb tres dies d’havaneres i cançó de taverna. També comptarem amb molta joventut dalt dels escenaris al llarg de tot el cap de setmana, però per contra (tot s’ha de dir) es perd un moment molt especial pels havanerus, doncs era el nostre punt de trobada, la cantada prèvia que es feia al passeig de la platja del Canadell.\nEl Festival es presenta de la següent manera:\nDivendres 6 de juliol a les 22:30 la Neus Mar i en Nito Figueras Quartet ens presenten l’espectacle “Vull tornar-te a veure” al passatge Bepes (pati de la Biblioteca de Palafrugell).\nDissabte 7 de Juliol a les 22:30, 46º Cantada d’havaneres de Calella de Palafrugell a la plaça del Port-Bo amb la participació dels grups:\nLa cantada es podrà seguir amb pantalles gegants des de:\n- Platja de Port Pelegri (Calella).\nRecordeu que quan acabi la cantada, als voltants de mitja nit, els grups faran actuacions per diversos locals de Calella de Palafrugell, un altre moment àlgid de la nit.\nDiumenge 8 de Juliol a les 22:00 amb la Nina i els Port-Bo ens presenten el concert espectacle “A prop del mar” a la Plaça del Port-Bo de Calella de Palafrugell.\nUs hi esperem a tots amb moltes ganes de passar-ho bé.


“Esperança 2014”, article publicat a El Punt Avui, desembre 2012 | Elisenda Paluzie\n« Participació en un reportatge de la Sexta, campanya electoral, novembre 2012\n“Independència i corrupció”, article publicat a El Punt Avui, gener 2013 »\n“Esperança 2014”, article publicat a El Punt Avui, desembre 2012\n28 Desembre, 2012 per Elisenda Paluzie\nL’acord entre CiU i ERC d’aquesta setmana és històric i pot portar a la recuperació de la sobirania de Catalunya, perduda el 1714. En els darrers set anys a Catalunya, coincidint amb la decepció estatutària, un corrent de fons, inicialment minoritari i discret, ha anat acumulant forces i sumant voluntats fins a esdevenir el corrent majoritari de la societat catalana. No és l’únic en un país divers, plural i complex com el nostre, però sí que és el més transversal i el que té una capacitat de mobilització més gran. És el que del no-res va fer sortir al carrer 600.000 persones un 18 de febrer del 2006 pel dret de decidir i contra les primeres retallades a l’Estatut, quan semblava que tot estava dat i beneït per una generació; el que va portar un milió de persones a les urnes en una consulta popular sobre la independència, organitzada des de la base a 544 municipis de Catalunya, amb el menyspreu de les elits i els seus altaveus mediàtics; el que va tornar a treure un milió de persones al carrer contra la sentència del Tribunal Constitucional el 2010, i finalment un milió i mig per la independència l’11 de setembre de 2012, en la manifestació més gran de la història d’aquest país.\nFinalment, tenim una translació política d’aquesta majoria social, un pacte de dues forces, la primera i la segona del Parlament, que es comprometen a convocar una consulta des de les institucions, en principi, el 2014. L’acord arrenca amb esperança però també amb consciència de la dificultat del repte que es vol afrontar. Sense l’alegria frívola del Pacte del Tinell del 2003, ni la petulància del govern dels millors del 2010.\nMai com ara en els darrers trenta anys s’havia visualitzat amb tanta cruesa la nostra dependència d’un estat opressor que té com a objectiu l’anorreament de Catalunya com a nació, i mai com ara havíem pres consciència de la feblesa de les nostres institucions pròpies per fer-hi front. Tot està per fer i al davant hi ha un enemic implacable, que no dubtarà a utilitzar tota la seva força per impedir la nostra llibertat i l’exercici del nostre dret fonamental com a poble a decidir, mentre que el nostre govern ni tan sols recapta els impostos que pot recaptar legalment (el 8% dels que paguem), perquè ha subcontractat aquesta tasca a un cos estatal: els registradors de la propietat.\nAquesta és la situació de partida, i malgrat n’exagero el dramatisme, és cert que la capacitat de l’Estat per asfixiar financerament les nostres institucions de govern en un any 2013 que serà el pitjor dels darrers per les finances públiques, és enorme. En la meva opinió, cal plantejar el futur immediat combinant la resistència i el màxim rigor i austeritat en la gestió pública, amb el treball seriós i pautat pel referèndum. Seria bo no obrir fronts en àmbits en els que avui no hi ha competències, i que a més obren divisions (reformes universitàries profundes, determinades privatitzacions,…) i centrar-se en la preparació de la transició a la independència: com recaptarem els impostos, quina independència energètica podrem garantir. Convindria plantejar el referèndum amb la màxima obertura política i social i amb molta, molta pedagogia. Caldria que respecte a la determinació a fer el referèndum no es generi ni una ombra de dubte, i que la base social que dóna suport a la majoria sigui la primera a no dubtar. Per fer-lo possible cal creure’l possible. A la Brunete mediàtica espanyola i els seus corifeus aquí només hi podrem fer front amb un exèrcit de voluntaris, que organitzadament arribi sense intermediaris a tots i cadascun dels racons del país, conscients que la força d’un projecte pacífic i democràtic és imparable.\nArticle publicat a El Punt Avui, 21 de desembre 2012


Del 3 d'abril de 2018 al 25 d'abril de 2018\nEscoles al Segle XXI\nEl segon període en residència de 2018, que tindrà lloc a Faber entre el 3 i el 25 d’abril estarà dedicat a la pedagogia, als nous corrents del segle XXI i a repensar com ha de ser l’escola del futur. L’escola és una institució d’actualitat permanent. És una de les bases de la nostra societat i ocupa una part del nostre temps, de les nostres vides i, també, del nostre pensament. Els debats sobre l’educació són sempre vius i controvertits. Se succeeixen en el temps i mostren com els diferents corrents pedagògics friccionen els uns amb els altres.\nQuins nous models d’escola podem proposar? Com hem de pensar els conceptes d’equitat i de justícia social, d’igualtat d’oportunitats a l’hora d’organitzar el sistema educatiu? Quina ha de ser la relació amb les noves tecnologies? Quin paper han de tenir els rols de gènere dins del sistema educatiu? Podem preparar l’escola per a un món globalitzat? També, és clar, ens preguntarem com s’ha de relacionar l’escola amb altres institucions educatives, socials i culturals.\nAquests, i d’altres que s’hi puguin relacionar (treballs per projectes, llibres de text, estructura i tipologia de classes o temps escolars), són alguns dels eixos de treball que se seguiran a Faber durant aquest període.\nEs per això que fem una crida a residents que vulguin optar a una de les beques que ofereix Faber. Poden optar-hi tot tipus de professionals que treballin en l’àmbit educatiu o que hagin reflexionat sobre l’escola, els seus problemes i les seves oportunitats. També investigadors, pedagogs, sociòlegs de l’educació, antropòlegs, economistes, advocats, gestors o qualsevol altre professional que tingui un projecte relacionat amb aquest àmbit.\nL’objectiu de Faber és afavorir l’intercanvi entre els residents i la comunitat educativa que els acull, a Olot, a la Garrotxa i a Catalunya.\nArtista i pedagoga\nDoctora, cap de divisió de disseny de la informació i investigadora\nProfessora associada d’estudis d’Educació\nProfessora jubilada de pedagogia terapèutica en una escola de secundària, psicoterapeuta, escriptora, traductora d’italià i experta en educació i gènere.\nFormadora, educadora, assessora i ponent internacional\nArquitecta, arquitecta paisatgista, artista i ésser humà\nFreelance en educació, comunicació i estratègia ambiental\nProfessora de Pedagogia i Tecnologia i Directora de l’Institut de Recerca sobre Aprenentatge Digital\nProfessora i investigadora en educació d’aborígens i indígenes\nProfessora i gestora de projecte\nSenior Instructor i càtedra\nProfessora docent i investigadora en educació\nTeixir una conversa sobre naturalesa i aprenentatge\nRepensar la vida i l’educació\nConferència “Prevenció de la violència. Teseu en el laberint i el fil d’Ariadna”\nRànquings d’universitats i la política de representació sobre qui i què compte en l’educació superior\nEls infants d’Olot dibuixen els superherois i superheroïnes que volen per Olot\nVisita a la Llar d’infants Les Baldufes\nConstruint la saviesa col·lectiva\nLa Faber ofereix tallers de franc a professionals de l’educació i a pares i mares\nUna vintena de pedagogs de tot el món aterren a la Residència Faber d’Olot